हैलो, मेरा नाम रे है…
रे बोल्ट्ज़
…और मैं एक ईसाई संगीतकार हूँ और समलैंगिक भी हूँ।
और आपको बताना चाहूँगा कि पहले से बेहतर हूँ।
रे बोल्ट्ज़
हमारे पापा का करियर बहुत सफल रहा,
लेकिन उनका एक राज़ था
जिसे सालों तक कोई नहीं जानता था।
वह अवसाद से घिर गए।
उस समय मैं इंटर्नशिप करके लौटा था और सच कहूँ तो, टूट चुका था।
पापा का करियर थोड़ा धीमा पड़ने लगा,
और हमें पापा की दिमागी हालत की बहुत चिंता होने लगी।
और पापा यहाँ हैं।
हम बहुत लंबा सफ़र करके यहाँ आए हैं।
हमने उन्हें परिवार की चर्चा के लिए बैठाया।
-वैसे हम चर्चा नहीं करते। -ऐसा नहीं करते।
हमारे परिवार में ऐसा नहीं होता।
-बात करने की ज़रूरत नहीं पड़ती। -हम चर्चा नहीं करते।
हम बहुत गंभीर हो गए
और हमने कहा, "पापा, क्या दिक्कत है?"
मैंने 30 सालों तक प्रार्थना की। 19 की उम्र में प्रभु का हो गया।
मैं चर्च गया, मनोचिकित्सक के पास गया,
मैंने पाप-मुक्ति पाई।
मैंने हर वह बात की
जो सबने मुझसे करने को कहा,
और 30 सालों के बाद,
मैंने फ़ैसला लिया कि अब और दिखावा नहीं कर सकता।
मैं अपने बच्चों और बीवी के साथ था
और मैंने सोचा, "अगर मैं उन्हें अपना सच नहीं बता सकता
और मुझे पर क्या बीत रही है,
तो मैं कैसा पिता हुआ?"
हमने तुरंत ही…
हमने उनका साथ दिया और कहा कि हम उनसे बहुत प्यार करते हैं।
मैंने कहा, "यार, शायद समलैंगिक होने में कोई बुराई नहीं।
शायद यह अच्छी बात है।
-शायद यह ठीक है।" -हाँ।
पापा ने लोगों को सच बता दिया और…
चर्च उनके ख़िलाफ़ हो गया।
ईश्वर ने उसे धर्म प्रचार करने की देन दी, पर वह शैतान का गुलाम हो गया
उसका संगीत पसंद था
अपना राज़ लेकर छुप जाओ
घुटनों के बल बैठकर यह बुराई का जीवन छोड़ दो!
अपनी बीवी और बच्चों को छोड़कर अब पाप और यौन व्याभिचार का जीवन जी रहा है
क्या एक समलैंगिक इंसान ईसाई हो सकता है?
कुछ लोगों ने ऐसा मापदंड बनाया है कि कोई भी ईसाई नहीं हो पाएगा।
लेकिन मैं इस फ़ैसले पर पहुँचा हूँ कि इस सवाल का जवाब
सिर्फ़ यीशु और आप ख़ुद दे सकते हैं।
अपनी इंटर्नशिप के बाद अगली बसंत में मैं एक्वायर द फ़ायर में रॉन से मिला
जब वह मंसी आया,
और हम 30 मिनट तक साथ बैठे।
पापा का ज़िक्र हुआ और उसने कहा,
"समलैंगिकता बुरी बात है।"
उसने मुझे शुभकामनाएँ दीं,
और रॉन से मेरी वह आख़िरी बातचीत थी।
मैंने ऐसा नहीं सोचा,
"मैं दोबारा कभी इस संगठन से नहीं जुड़ूंगा।"
लेकिन उसके कुछ साल बाद…
आज रात अपना युद्ध नाद सुनाओ!
…टीन मेनिया आपकी कल्पना से बढ़कर हद पार कर गया।
जो सबसे ज़्यादा बोलेगा, वही संस्कृति को ढालेगा।
अचानक, वह सरकारी इमारतों की सीढ़ियों पर आयोजन करने लगा।
आप समलैंगिक होना एक अपराध मानते हैं?
हमें शुद्धता में यकीन है।
बाइबिल के मुताबिक, ईश्वर यह नहीं चाहता है।
हम चुप नहीं रहेंगे! हमारी आवाज़ सुनी जाएगी!
उनके अनुसार यह संदेश समावेशी होने के बजाय बहुत विभाजक है।
यीशु का संदेश भी विभाजक था।
और रॉन ने एक पीढ़ी को पवित्र युद्ध में शामिल कर लिया।
हाँ, प्रभु! हे ईश्वर, हमें यह पीढ़ी सौंप दो!
हे ईश्वर, हम युद्ध लड़ने जा रहे हैं!
शाइनी हैप्पी पीपल: अ टीनेज होली वॉर
समलैंगिक शादी का आंदोलन फैल रहा है…
2000 के शुरुआती दशक में, समलैंगिक विवाह अमरीका में एक बड़ा मुद्दा था।
ईसाई अधिकार नेता, ख़ासतौर पर आर्लिंगटन समूह…
डॉ. जेम्स डॉब्सन
…वहाँ बैठकर सोच रहे थे, "हम राजनैतिक तौर पर कैसे संगठित हों?"
वे समलैंगिक विवाह की रणभूमि में यह जंग लड़ना चाहते थे।
शादी पर राय कायम करो
इस समय जिस सबसे ख़तरनाक राष्ट्रीय नीति पर विचार किया जा रहा है…
जेम्स डॉब्सन फ़ोकस ऑन द फ़ैमिली - संस्थापक अध्यक्ष
…वह ज़ाहिर तौर पर समलैंगिक विवाह है।
मेरे ख़याल से कभी-कभी कट्टरवाद के बारे में…
जेफ़ शार्लेट पत्रकार
…जो गलतफहमी है, वह यह है कि
वह उस दौर के किसी एक ख़ास मुद्दे से ज़्यादा प्रभावित नहीं होता है।
यह सोच कि औरत के पास अधिकार होते हैं,
या यह सोच कि आपका अपने शरीर पर अधिकार है
और आप समलैंगिक या जो चाहे बन सकते हैं।
एक कट्टरवादी की सोच में ये सभी
ईश्वर की सत्ता के ख़िलाफ़ है।
समलैंगिकता को बढ़ावा देना
ऐसी निंदनीय सच्चाई है जिसे हम सह नहीं सकते।
माइक फैरिस होम स्कूल लीगल डिफेंस एसोसिएशन - संस्थापक
कुछ कदम उठाने होंगे।
इस समूह ने अपनी संस्कृति की ताकत कम होते देखी है
और अपनी संख्या कम होते देखी है।
एनपीआर राजनैतिक संवाददाता
युवाओं की बड़ी तादाद समलैंगिक विवाह का समर्थन करती है,
जिससे कुछ समर्थक मानने लगे हैं कि युवा पीढ़ी के ज़्यादा ताकतवर बनने से
राष्ट्रीय समर्थन का बढ़ना रोका नहीं जा सकता।
ये लोग जो बहुत समय से यह काम कर रहे थे,
वे जानते थे, "इससे पहले कि देर हो जाए, आपको इन बच्चों को साधना होगा।"
"हमें उनकी ज़रूरत है क्योंकि वे भविष्य में वोट देंगे।"
वे जानते थे कि उन्हें वह ताकत चाहिए।
उन्हें साधना ज़रूरी था, है न?
यह लंबे समय में जीतने के बारे में था। उन्हें बच्चों की वह सेना चाहिए थी।
ईश्वर का संदेश = एक मर्द और एक औरत
उन्हें रॉन की ज़रूरत थी और रॉन तैयार था।
पिछले कुछ साल मैं बहुत चिंता में रहा हूँ,
क्योंकि अगर हमने यह पीढ़ी खो दी तो हम बहुत कुछ खो देंगे।
अगर हमने हालात नहीं बदले, तो हम नैतिक पतन
और अराजकता में डूब जाएँगे।
हमें इस बारे में कुछ करना होगा।
रॉन के पास अपने परमपिता को ख़ुश करने के लिए अच्छा बेटा बनने का मौका था।
दुनिया ने हमें लोरी देकर सुला दिया और कहा कि, "सही या गलत कुछ नहीं होता।
क्यों न समलैंगिक विवाह का कानून बना दें?
इसमें क्या गलत है? बस एक अलग बात है।
तुम वैसे ही पैदा हुए थे," दुनिया ने हमें यही बताया।
वह एक बहुत बड़ी प्रतिक्रिया देखना चाहते हैं।
और वह बहुत बड़े सपने देखने लगा,
बच्चों की एक विशाल राजनैतिक सेना बनाने के लिए क्या किया जा सकता है
जो ईश्वर का पालन करने वाले देश के प्रति समर्पित हो और इसलिए उसने बैटलक्राई बनाई।
बैटलक्राई
इसकी शुरुआत यहाँ होगी
टीन मेनिया के पास पहले से ऑनर अकादमी के वैश्विक दौरे
और एक्वायर द फ़ायर था।
बैटलक्राई को एक्वायर द फ़ायर के…
दानी रोका-हर्बर्ट पूर्व टीन मेनिया सदस्य
…बड़े संस्करण के रूप में बनाया गया था।
बैटलक्राई डॉट कॉम
बैटलक्राई बड़े स्तर पर एक्वायर द फ़ायर था।
हम योद्धा हैं
बैटलक्राई - रॉन लूस
ज़ोर से बोलो! आज रात अपना युद्धनाद सुनाओ!
ये बड़े स्टेडियम आयोजन थे, जिनका मकसद लोगों में जोश जगाना था।
बैटलक्राई डॉट कॉम के साथ हूँ
मैं कहूँगी कि उसने स्टेडियम के ऊपर से सील या ऐसे लोगों को
रस्सी से नीचे उतारा।
रुको, अभी और भी है।
हमने एक पीढ़ी के लिए बैटल क्राई नामक कैम्पेन चलाया है।
यह एक आंदोलन था।
राजनैतिक तौर पर सक्रिय होने की पुकार थी।
एक पीढ़ी के लिए बैटल क्राई। बुक स्टडी सीरीज़।
सर्वोत्तम इंटरएक्टिव वेबसाइट, आपको युद्ध में उतारने के लिए
और यीशु के चरम योद्धा बनने में मदद करने के लिए बनाई गई है
जब आप आगे आकर लड़ेंगे।
एक युद्ध होने ही वाला है
हर चीज़ में सेना की उपमा होती थी।
और वह पहले से इसका इस्तेमाल करता आया था,
लेकिन वह इसे नई चरम सीमा तक ले गया।
और अचानक मुझे लगा, "यह खबरों में आ रहा है।"
सीएनएन - ईश्वर के योद्धा
आज रात अपना युद्धनाद सुनाओ!
संस्कृति के योद्धा जागो
मेरे सामने युवाओं की
पूरी सेना है जो बोलना चाहती है!
हर जगह लाल और काला था।
मेरे सामने यह एक बहुत बड़े पैमाने पर फासीवाद था।
यह ईसाई अधिकार की इस सोच से कि,
"हमें अपना हिस्सा चाहिए,"
से बदलकर बन गया था "पता है हमें क्या चाहिए। हम सब कुछ ले लेंगे।
हम अमरीका वापस लेंगे।"
अगर हम संस्कृति की बात न सुनें
और कहें, "संस्कृति हमें रूप दे, इसके बजाय हम संस्कृति को रूप देना चाहते हैं"?
अगर हम कहें, "आपकी आवाज़ सुनने के बजाय हम चाहते हैं हमारी आवाज़ सुनी जाए"?
अब वह नहीं चाहता था कि बच्चे संस्कृति से दूर जाएँ,
वह चाहता था बच्चे संस्कृति पर हावी हो जाएँ।
यह पहली बार था जब युवाओं को प्रेरित करने के लिए
आयोजन करने के बजाय उन्हें राजनैतिक मुद्दों में
शामिल करने की कोशिश की जा रही थी।
अब युद्ध में कूद पड़ने का समय है
यह अपने नैतिक मूल्यों को वापस लाने का संदेश जैसा लगता है,
पर असल में यह असहनशीलता और नफ़रत का संदेश है।
आप इसे फूट डालने वाला कह सकते हैं। शायद इसे फूट ही डालनी चाहिए।
उनके समर्थन में बहुत बड़े कंज़र्वेटिव…
लिज़ बोल्ट्ज़ रैनफेल्ड - फ़िल बोल्ट्ज़ पूर्व टीन मेनिया सदस्य
…पूँजी के स्रोत जुटने लगे।
अर्लिंगटन समूह।
मैं चाहता हूँ आप बैटलक्राई में शामिल हों।
बैटलक्राई।
बैटलक्राई गठबंधन।
रॉन ने यह कर दिखाया।
उसने उन्हें बच्चे लाकर दिए।
प्रभु, एक सेना की तरह एकजुट होकर हम कहते हैं, "नहीं! अब बहुत हुआ!"
ईश्वर, ये योद्धा हैं, इन्हें काम में लाओ।
आपने ईसाइयत को एक शब्द में समेट दिया,
"लड़ाई।"
दुश्मन ने आपके ख़िलाफ़ जंग छेड़ दी है,
लेकिन अब ईश्वर के प्रेम से वापस लड़ने का समय है! आप तैयार हैं?
अगर आप सेना तैयार करेंगे,
तो आख़िरकार, आपको उन्हें युद्ध के आदेश देने ही होंगे।
अगर आप उनसे कह रहे हैं कि बहुत कुछ दाँव पर लगा है,
तो आख़िरकार, आपको उन्हें युद्ध में धकेलना ही पड़ेगा।
वह अहम बिंदु बहुत जल्दी आया।
बैनर लहराते हज़ारों किशोर कह रहे हैं
कि वे अपनी पीढ़ी पर वापस कब्ज़ा कायम कर रहे हैं।
हम चुप नहीं रहेंगे! हमारी आवाज़ सुनी जाएगी!
ये बड़ी जगहों पर होने वाले आयोजनों पर
"हम किसी सरकारी जगह पर एक रैली करेंगे," का
राजनैतिक रंग चढ़ने लगा था।
हमारे वर्जिन किशोर अमरीका का सड़क किनारे बलात्कार हो रहा है
और अमरीकी लोग वह देखकर पास से गुज़र रहे हैं।
रॉन राजनैतिक प्रदर्शनों में बच्चों को लेकर जाने लगा
और उसने पहले कभी ऐसा नहीं किया था।
और बहुत पहले के प्रदर्शनों में से एक प्रदर्शन सैन फ्रांसिस्को में था।
वह सैन फ्रांसिस्को के सिटी हॉल गया
क्योंकि कुछ साल पहले ही वहाँ पर
समलैंगिक विवाह को कानूनी मान्यता दी गई थी।
मेरे ख़याल से उसमें सैन फ्रांसिस्को के सिटी हॉल की सीढ़ियों पर
जाने की हिम्मत पैदा हुई,
जहाँ अमरीका के सबसे ज़्यादा समलैंगिक थे
और वह ख़ुद को सांस्कृतिक युद्ध के बीच में लाना चाहता था
और चाहता था कि ज़्यादा से ज़्यादा बच्चे उसके अनुयायी बनें।
हम किशोर यहाँ इस संस्कृति युद्ध के नेता के नाते लड़ने
और अपने विरोध जताकर यह कहने आए हैं, "अब बहुत हुआ।"
मेरे दिमाग में ज़रा भी संदेह नहीं है
कि वे इसे चर्च और चर्च के दुश्मन के बीच
एक जंग मान रहे थे।
यह सैन फ्रांसिस्को के ख़िलाफ़ एक आंदोलन था।
ईश्वर उनका भला करें, सैन फ्रांसिस्को ने उनका जमकर मुकाबला किया।
प्रदर्शनकारी बड़ी तादाद में मौजूद थे
और समूह पर समलैंगिक और निजी-अधिकार विरोधी होने का आरोप लगा रहे थे।
प्रदर्शन के ख़िलाफ़ विरोध
बैटलक्राई कोई मासूम आंदोलन नहीं है।
यह प्रोग्राम बेहद महिला-विरोधी…
मैं समलैंगिक हूँ और ईसाई भी
…समलैंगिक-विरोधी, युद्ध-समर्थक, और आज्ञाकारिता-समर्थक है।
बैटलक्राई बच्चों को नन्ही फासीवादी चलती-फिरती लाशें बनाने का ज़रिया है।
"ईश्वर की सेना!" तुम लोगों को ईश्वर की सेना में कोई ख़राबी नज़र नहीं आती?
वे हमें गुस्सैल कह रहे हैं, लेकिन गुस्सैल तो वे ही थे।
हमें पता नहीं था कि वह बाइबिल का प्रतिनिधित्व करने वाले
लोगों के प्रति बहुत हिंसक प्रतिक्रिया देने वाली जगह है।
यकीन नहीं होता कि वह मासूम बनकर कहेगा, "मुझे पता ही नहीं था।"
इनका मकसद इससे बढ़कर है, यह एक ईसाई दक्षिणपंथी धार्मिक मकसद है।
वाशिंगटन से हमारे साथ हैं, रॉन लूस।
उन्हें लगता है शायद आप इस देश में धार्मिक राज चाहते हैं।
क्या यह सच है?
बिल्कुल नहीं।
हम बस यह चाहते हैं कि युवा अपनी बात कह सकें। हमें दबाया जा रहा…
आप चाहते हैं कि जन-नीति में बाइबिल का दख़ल हो?
हम बस यहूदी-इसाई नैतिक मूल्य चाहते हैं जिन्होंने हमारे देश का महान बनाया।
और बात मेरे चाहने की नहीं है,
बात इन युवाओं के अपनी राय पेश करने की है।
हम युद्ध लड़ रहे थे।
ज़काराया डर पूर्व टीन मेनिया सदस्य
हम ईश्वर की सेना थे।
हम युद्धनाद के साथ उठने वाले थे।
लेकिन इस तरह की सोच इस्तेमाल करने की बुराई यह है
कि आप ऐसा सैनिक पैदा करेंगे जो बिना सवाल उठाए आदेशों का पालन करेगा।
क्योंकि जब आप पर गोली चल रही हो तो आपको यही करना होता है।
मुझे नहीं पता कि आप अपने दिमाग के एक कोने को
बच्चों के साथ आपके किए का नतीजा न सोचने के लिए तैयार कैसे करते हैं।
इन आयोजनों में आप जो कुछ भी देखते थे, पर्दे के पीछे का
उसका पूरा संचालन ऑनर अकादमी के इंटर्न करते थे।
हम दिन के 15-घंटे काम करते थे।
इस सोच के लिए आप ख़ुद की कुर्बानी देते थे।
टीन मेनिया एक विशाल सिस्टम वाली मशीन जैसा था।
हमने लगातार दर्जनों शहरों में आयोजन किए, बस में सोते हुए
रात भर सफ़र करते थे। हम थक कर चूर होते थे।
मुझे दाद हो गई…
तनाव के कारण।
वे हमें खाने के रोज़ के पाँच डॉलर देते हैं।
कोरी राइट
बाकी के लिए भगवान भरोसे थे।
और मुझे याद है एक बार मेरे पैसे ख़त्म हो गए
और मैंने सोचा, "ठीक है, मैं इसे उपवास मान लूँगा।"
वे सभी युवा मजदूरी करते थे।
वह इसी तरह काम करता था।
इन बच्चों का पूरी तरह शोषण हो रहा था।
ऑनर अकादमी में मासिक ट्यूशन होती थी।
पैसा देकर काम करते थे।
मैं सेवा संघ के साथ दौरे पर था।
वे पैसे के लिए मुझे तंग करने लगे।
अगर आपने पैसे देने में देरी कर दी, तो आपको निकाल देते थे।
जब आपके खाते में पर्याप्त पैसा नहीं होता था
तो वे आपको दान इकठ्ठा करने के दौरे पर भेजते थे।
उन्होंने मुझसे कहा कि वे मुझे दान इकठ्ठा करने के दौरे पर भेजेंगे
या निकाल देंगे, जबकि मैंने "उनके लिए" लोगों को बचाने की ख़ातिर
पूरे एक साल देश भर में सफ़र किया
और उनके लिए मिशन दौरों पर लोगों को लाया।
दान इकठ्ठा करने के तरीके
इस किताब में दान इकठ्ठा करने के कई तरीके दिए हैं,
जिनमें से एक है अंडों की टोकरी लेकर लोगों के दरवाज़ों पर जाना
अपने सिर पर एक अंडा फुड़वाकर किसी से दान लेना।
"आप दान में कोई भी राशि देकर मेरे सिर पर एक अंडा फोड़ सकते हैं।"
"मेरे सिर पर एक अंडा फोड़कर।"
शर्म।
शर्मिंदगी।
मेरे ख़याल से टीन मेनिया की धार्मिक सोच इस बात की असंभाव्यता पर टिकी है,
"हम आपसे वह बनने को कह रहे हैं, जो आप बन नहीं सकते।"
अगर आप इंसान हैं, तो आप कभी यह नहीं कह सकते, "मैंने यह कर दिया।"
आप हमेशा असफल होते हैं।
"तो और कोशिश करो, और काम करो, और बनो, और सेवा करो, और आज्ञा मानो।"
इन बच्चों का कोई वजूद नहीं था।
लगभग एक चौथाई इंटर्न एक साल भी पूरा नहीं कर पाए।
या तो वे पैसा इकठ्ठा नहीं कर पाए, या उन्होंने कोई नियम तोड़ दिया।
जो लोग नियम तोड़ते थे उन्हें शुभकामना मिलती थी, "आपकी यात्रा सुखद रहे।"
जो बहुत ही अपमानजनक निष्कासन होता था।
आपको 24 घटने में कैंपस छोड़ना होता था। इस तरह निकाल दिया जाता था।
उनके जाने के बाद फिर कभी उनसे बात नहीं होती थी। जैसे वे कभी थे ही नहीं।
मुझे निकाला गया था…
एक लड़के को चूमने के कारण।
और वह बस एक किस था।
तो यह सेवा संघ की टीम है,
और आपको दिखाना चाहूँगी कि यहाँ क्या होता है।
जिन लोगों से मैं प्यार करने लगी थी और अच्छे से जानती थी,
अब उन्हें मुझसे बात करने की इजाज़त नहीं थी।
उन्हें मेरा नंबर हटा देना पड़ा और मुझे कैंपस से निकाल दिया गया।
जैसे कि मेरा कोई वजूद ही नहीं था।
बहुत अकेली पड़ गई थी।
बहुत ही ज़्यादा अकेली।
तुम्हारी बहुत याद आती है
तुम्हें तो पता भी नहीं…
प्रोग्राम से बाहर निकाले जाने के बाद आप ऑनर अकादमी वापस लौट सकते थे।
लेकिन हमें ख़ुद को विनम्र करना होता था।
कैरी साम पूर्व टीन मेनिया सदस्य
और जब हम वे सभी ज़रूरी चीज़ें कर लेते थे…
जो डेव और रॉन चाहते थे,
तो हम वापस लौटने का आवेदन दे सकते थे।
हम से बहुत लोग वापस जाना चाहते थे।
अब किसी को दुनिया के बीच रहकर जीना नहीं आता था।
मेरा एक साल बहुत मुश्किल में गुज़रा, लेकिन मैं वापस लौट पाई।
आप उस अपराध-बोध के चक्र में जितना ज़्यादा धँसते है, संगठन के प्रति उतना ही
प्रतिबद्ध बन जाते हैं।
आप जितने ज़्यादा नाकारा होंगे,
वहाँ रहने देने के लिए आप उनके उतने ज़्यादा शुक्रगुज़ार होंगे।
मैंने वे फ़ैसले लिए जो नहीं लेने चाहिए थे…
टीन मेनिया ऑनर अकादमी प्रोमो
…यह जानते हुए कि वैसा करना गलत था।
यह जानते हुए कि इसके परिणाम भुगतने होंगे।
टीन मेनिया में वापस लौटने के बाद मैं एक्वायर द फ़ायर के वीडियो पर आई।
मैं वहाँ गया हूँ जहाँ आप हैं और फिर कुछ
"वर्थ इट" म्यूज़िक वीडियो
मुझे पता है तुम्हें क्या महसूस हो रहा है
मैंने अपने हिस्से के लोगों के साथ वक़्त गुज़ारा है…
उस वीडियो में हमें बाइबिल की कहानी दर्शानी थी
जो एक व्यभिचारी औरत की थी।
"जिसने कोई पाप न किया हो, वह पहला पत्थर मारे।"
लेकिन वीडियो में मैं, वह औरत, एक कमरे में होती है,
दरवाज़ा खुलता है और तीन मर्द अंदर आते हैं।
और वह वीडियो पूरे अमरीका में दिखाया गया,
उस साल हर एक्वायर द फ़ायर में दिखाया।
मैं, एक ऐसी औरत के नाते जो अपने किए पर शर्मिंदा थी,
उसे अब दुनिया भर में दिखाए एक वीडियो में
एक ऐसी औरत दिखाया गया जो अपने किए पर शर्मिंदा थी।
लेकिन मैं ख़ुद यह करने को राज़ी हुई।
मत-शिक्षा अब पूरी हो गई थी।
वह आपके अंदर होती है।
आप ख़ुद से यह करते हैं,
और आप यह अपनी मर्ज़ी से करते हैं।
फिर मेरा वजूद ख़त्म करने की बारी आई।
टीन मेनिया सेवा संघ
मैं तब भी रॉन की सहायक थी।
मैं बहुत ज़्यादा अवसाद में जा रही थी,
और मुझे उसकी वजह समझ नहीं आ रही थी।
हर रोज़ बाइबिल पढ़ती थी। मैं शांत रहती थी।
प्रार्थना करती थी। ईसाइयों के साथ समय बिताती थी।
डेट नहीं करती थी।
ईश्वर की सेवा करती थी, ईश्वर के लिए जज़्बा था।
मुझे लगा कि सभी "सही चीज़ें" करने से
सही नतीजा निकलेगा। फिर मुझे इतना अवसाद क्यों है?
ख़ुदकुशी के ख़याल क्यों आते हैं?
हर समय इतना अपराध-बोध, शर्म और तिरस्कार की भावना क्यों रहती है?
मैं ज़रूर गलती कर रही होऊँगी।
जरूर पाप कर रही होऊँगी।
मुझमें ज़रूर कोई बुराई होगी जो पाप-मुक्ति से परे है।
हर रोज़ आपसे कहा जाता है, "आप ख़ास हैं। आप दुनिया बदल रहे हैं।"
हमेशा आपको जोश दिलाते रहते हैं।
वे आपका मनोबल भी तोड़ते रहते हैं।
पाप, अपराध-बोध, शर्म। "आप बुरे हैं।" यह सब इस हद तक होता है
कि आप कैद हो जाते हैं, जिसे कोई और नहीं देख पाता,
लेकिन आप अपनी सोच के कैदी होते हैं।
इस टीन मेनिया वाली बात ने मुझे निराशा से भर दिया है।
यह सब अवसाद की बकवास, और आत्म-सम्मान की कमी,
हमेशा नकारात्मक सोच रखना,
हमेशा आत्म-दया और अवसाद में रोते रहना।
मैं अब इस तरह और नहीं जी सकती।
अभी मेरा यह हाल है।
आख़िरकार, मैं डेव हाज़ से मिली।
मैंने कहा, "मुझे मदद चाहिए।"
ऑनर अकादमी निदेशक
मुझे याद है उनके ऑफ़िस में उनके सामने बैठी थी।
उसने मुझे देखकर कहा, "तुम्हें और ज़्यादा चर्च जाना चाहिए।"
कोशिश भी करती तो इससे ज़्यादा ईसाई नहीं बन पाती।
कुछ और कर ही नहीं सकती थी।
और उस पल मैंने कहा, "नहीं, मुझे जाना होगा।"
इस तरह… "अगर यहाँ रुकी तो ज़िंदा नहीं बच पाऊँगी।"
लेकिन जाने से डर लगता था।
उस तरह के माहौल में अपनेपन का बड़ा एहसास होता है,
और…
और एक समुदाय का भी।
लेकिन लोग ज़्यादातर उसी वजह से वहाँ रुकते हैं।
और… उसे खोना बहुत मुश्किल होता है।
लोग इस तरह के माहौल में अपनी एक पहचान बना लेते हैं।
वहाँ से जाना उस पहचान से ख़ुद को अलग करना होता है।
तो एक नई जगह पर जाना ख़ुद की उस भावना को पीछे छोड़ने जैसा होता है।
मेरे ख़याल से वह फ़ैसला लेना लगभग नामुमकिन हो जाता है।
यह जिंदगी जिसमें आप बहुत ज़्यादा डूब चुके हैं…
वह ख़त्म हो जाती है।
मैं त्रिशंकु जैसी हालत में थी।
वह चीज़ जिससे…
सबसे ज़्यादा सदमा पहुँचा था, उस चीज़ को वीडियो पर लाना बहुत ही मुश्किल है।
मुझे काफ़ी समय लगा…
कि मैं असल में बता पाऊँ… जो सब हुआ था
क्योंकि मुझे लगा कि वह सामान्य था।
मैंने टीन मेनिया यह सोचकर छोड़ा कि मुझमें ही कुछ ख़ामी थी।
मैंने इसे बहुत हद तक मान लिया।
मैंने वहाँ होने वाली बहुत सी बातों को जाने दिया
क्योंकि, "आपको अपने प्रभारी लोगों को बचाना चाहिए।"
हमारे बड़ी उम्र के और वयस्क होने पर भी,
बच्चों वाले शादीशुदा होकर भी, हम उस बारे में बात नहीं करते।
मैंने कभी टीन मेनिया बंद होने में भागीदार होने का नहीं सोचा था।
बस मुझे लगा… मैं किसी की मदद करना चाहती हूँ
और उसे वह सलाह देना चाहती हूँ जो काश किसी ने मुझे दी होती।
टीन मेनिया के पूर्व-सदस्य
टीन मेनिया का पूर्व-छात्र बुलेटिन बोर्ड है,
और लोग वर्तमान की घटनाओं के बारे में लिखते थे।
लेकिन ऐसे लोग आने लगे जिन्हें शिकायत थी और उस बारे में बात करना चाहते थे।
टीन मेनिया उस बातचीत को रोक रहा था।
"अगर आपको यह पसंद नहीं है, तो टीन मेनिया ने इस जगह के पैसे दिए हैं,
आप पैसे देकर ख़ुद की जगह बनाएँ,"
जिसे माइका ने बहुत गंभीरता से लिया।
ठीक होते पूर्व-सदस्य
जब मैंने ब्लॉग करना शुरू किया तो मुझे छोड़े दस साल हो चुके थे।
ठीक होते पूर्व-सदस्य मेरा टीन मेनिया अनुभव
क्या टीन मेनिया एक पंथ है? भाग एक
उस समय टीन मेनिया लोकप्रियता के शिखर पर था।
हज़ारों दूसरे
बेमेल लोगों में शामिल हों
आप अपने शहर को दिखा रहे हैं कि ईश्वर से प्रेम करने वाले युवा हैं,
आप नहीं चाहते कि जिन्हें बड़ी उम्र के लोग बहकाएँ,
जिनका मकसद आपको तबाह करके पैसा कमाना है।
रॉन लूस।
टीन मेनिया एक साल में 20,000,000 डॉलर कमा रहा था।
जॉर्ज डब्ल्यू. बुश ने भी टीन मेनिया को सराहा।
जॉर्ज डब्ल्यू. बुश - बिली ग्राहम डॉ. जॉन मैक्सवेल - जॉश मकडॉवल
इस ब्लॉग का मकसद
मैंने ब्लॉग को एक ज़रिए के तौर पर शुरू किया जहाँ लोग अपनी कहानी बता सकें
और टीन मेनिया की सच्चाई बयान कर सकें,
और अपने घाव भर सकें।
शुरुआत में मैंने गुमनाम रहकर ब्लॉग लिखा
क्योंकि मेरे लिए यह अहम था
कि लोग मेरे पेश किए गए तर्कों को समझें
और मेरी पहचान से प्रभावित न हों।
यीशु सेना में नहीं थे
मेरे ख़याल से सच इतना ज़्यादा दबाया गया था
कि जैसे ही ज़रा सा ज़रिया दिखाई दिया, लोग अपनी बात रखने को आतुर हो गए।
इससे बहुत सी बातें समझ आईं।
…इसे पढ़कर सदमे में हूँ।
उफ़!!! शानदार पोस्ट!!!
यह वेबसाइट कमाल की है!
मुझे लगा कि मैं अकेला ही था…
कोई नहीं जानता था कि ब्लॉग के पीछे कौन था,
लेकिन मैंने उस इंसान से संपर्क किया
और इतना कहा, "हैलो, यह लिखने के लिए शुक्रिया।
आपके ऐसा करने के लिए बहुत शुक्रगुजार हूँ।
आप उस सबकी पुष्टि कर रहे हैं जो मैं पहले से जानती थी।"
आपकी बहादुरी के लिए फिर से शुक्रिया, कैरी
जब माइका ने ठीक होते पूर्व-सदस्य ब्लॉग शुरू किया,
उसने उसे मुझे भेजा और कहा,
"हैलो, मैं यह शुरू कर रही हूँ और चाहती हूँ तुम इसमें शामिल हो।"
मैंने कहा, "मुझे यह पसंद आया। यह बातचीत पसंद आई। यह मज़ेदार है।"
हमारे कमेंट सेक्शन में बहुत लोग लिखते थे, एक-दूसरे की बातों की पुष्टि करते थे,
जैसे, "हाँ, तुम्हारे साथ वाकई वैसा हुआ था और वह बहुत भयानक था।"
इस तरह की पोस्ट की संख्या बढ़ती ही चली गई।
"ए, इस बारे के क्या कहोगे?" "ए, क्या किसी ने…"
छोटी-छोटी बातें।
और मैं उसे रोज़ पढ़ने लगा।
वह बहुत हैरतअंगेज, अनुचित, भद्दा और अपमानजनक था।
वे हमारे एक दल को एक सुनसान कुँए पर ले जाते थे
और उन्हें जबरन गड्ढे में उतार देते थे…
वे गाड़ियों पर सवार होकर हम पर पेंटबॉल गन से हमला करते थे।
वे असल में लोगों को बिल्लियों का खाना खिलाते थे।
मेरे साथ का एक इंसान बेहोश हो गया
और दूसरे को आख़िरकार तब छोड़ा गया जब उसका तापमान बढ़कर…
स्थायी शारीरिक चोटें, स्थायी सदमा, असली यातना।
मेरे ईसोल के दौरान असल में मुझे दो बार चूहों और मेडागास्कर के
भयानक कॉकरोचों के साथ बंद कर दिया गया।
वे बचकर आने वालों की कहानियाँ डाल रहे थे
जिन्होंने शोषण के अपने अनुभव बताए।
ईश्वर मुझसे जबरन घुटने नहीं टिकवाता। मुझे चोटिल या शर्मिंदा नहीं करता।
मेरे ख़याल से सबको लगा कि आख़िरकार कोई सुन रहा है।
क्योंकि ऐसा कुछ सहने से और आपकी यातना पर
किसी के यकीन न करने से
एक ख़ास तरह के अकेलेपन का एहसास होता है।
जेनिफ़र की कहानी
एरिक की कहानी
टीन मेनिया पूर्व-सदस्य कॉन्फ़्रेंस कॉल जून 28, 2010
डेव हाज़: मैं डेव हाज़ गार्डन वैली, टेक्सस से आपके साथ जुड़ा हूँ।
कुछ लोगों ने मुझे एक ख़ास वेबसाइट के बारे में बताया
जिसमें सेवा संघ से शिकायत रखने वाले कुछ पूर्व-सदस्य हैं।
उस साइट पर ऐसी कहानियाँ हैं जिनमें कुछ सच्ची हैं।
और कुछ कहानियाँ है जो सच्ची नहीं हैं।
ब्लॉग के सफल होने और बहुत से लोगों के अपनी कहानियाँ साझा करने पर
मुझे लगा कि यह मामला बहुत फैला हुआ है
और इस पर चर्चा की जानी चाहिए।
और इसलिए मैंने कहानियों के 20 पेज संकलित किए
और मैंने उन्हें कूरियर से हर एक बोर्ड सदस्य के घर
और दफ़्तर भेजा और डेव हाज़ से संपर्क किया
जो ऑनर अकादमी का प्रभारी था।
मैंने नेतृत्व के हर स्तर को यह भेजा
और मुझे अपेक्षा या उम्मीद थी कि वे इसे पढ़ेंगे
और कहेंगे, "यार, मुझे पता ही नहीं था कि ऐसा हो रहा है।
हमें इसे देखना होगा। इसे ठीक करना होगा। यह भयानक है।"
हमें ऐसी प्रतिक्रिया नहीं मिली।
माइका: हैलो, मैं ठीक होते पूर्व-सदस्य से हूँ
और डेव, मुझे आपसे कुछ सवाल पूछने हैं।
पहले आपने कहा कि ईसोल बहुत बदल गया है।
मैं आपको कुछ चीज़ें पढ़कर सुनाना चाहूँगी
जो पिछले तीन सालों में सामने आई हैं।
ये हाइपोथर्मिया, पैर, घुटने, टखने की चोटों के किस्से हैं।
जिन लोगों को भय से दौरे पड़ रहे थे
उनसे कहा जा रहा था कि वे सिर्फ़ अपने शरीर से लड़ रहे हैं।
टाइप 2 मधुमेह वाले लोगों को बिना इंसुलिन खाने को कहा जा रहा था।
लोग ख़ुदकुशी करने की सोचने लगे थे।
ऐसे आयोजन को कैसे सही ठहरा सकते हैं जिससे इतनी चोटें पहुँचती हैं?
डेव हाज़: मैं बोलूँ?
मेरे ख़याल से जहाँ भी 500 किशोर हों
और वे बाहर जाकर लगातार पाँच दिनों तक भागदौड़ करें
तो ऐसा हो ही नहीं सकता कि ऐसा करने में
घुटना न खिसके या टखने में मोच न आए।
तुमने जो कहानियाँ बताईं, मैंने वे कभी नहीं सुनीं।
ऑनर अकादमी में कभी किसी ने भी आकर मुझसे ऐसा नहीं कहा।
मतलब, तुम्हारी क्या…
इसके पीछे तुम्हारी मंशा क्या है?
इस फ़ोन कॉल और अपनी साइट से तुम्हें क्या हासिल करने की उम्मीद है?
मुझे लगता है कि शायद तुम मेरे पीछे पड़ी हो।
माइका: मैं चाहूँगी कि आप समझें…
कि इतने सालों से आपने लोगों की ज़िंदगियों में
उनके अंतःकरण तक
पूरी तबाही मचा दी है।
और मुझे नहीं लगता कि आप वह समझ रहे हैं।
अगर वे बस माफ़ी माँग लेते,
तो बहुत सारे लोग थे जिन्होंने अपनी कहानियाँ बताना
जारी नहीं रखा होता,
ऐसा करने की उनकी कोई इच्छा नहीं थी।
और उससे यह सोच और पक्की हुई,
"सच में? मेरे साथ यह हुआ था, तुम इसे नकार दोगे?"
यह उन लोगों का कहना नहीं था जो शैतान के पुजारी थे या यीशु और चर्च से नफ़रत करते थे,
यह चर्च में शामिल लोगों का कहना था।
हमने विरोध के सभी नियमों का "पालन" किया।
हमने निजी तौर पर आपकी अपनी शिकायतें बताईं।
आपने सुना ही नहीं। तब हम प्रेस में गए।
कीचड़ में रेंगना और उल्टी करने तक पहाड़ी से नीचे लुढ़कना।
यह सब यीशु के नाम पर।
किशोरों से कड़े अभ्यास कराए जाते हैं और सोने नहीं दिया जाता,
और उनकी वेबसाइट के मुताबिक यह "ईश्वर की ताकत पर निर्भर रहना सीखने" के लिए है।
अगर हमसे सही से नहीं होता था तो सज़ा देने के अलावा
हमसे कहते थे, "जीतना अच्छा होता है और तुम नाकारा हो।"
जीतना अच्छा होता है, तुम नाकारा हो।
इन चोटों में कटने और खरोंचों से लेकर ज़्यादा गंभीर मोच और संक्रमण शामिल हैं।
पिछले साल, दस मरीज़ लेकर एक बस आई।
माइका मार्ली ने मेरा टीन मेनिया अनुभव ब्लॉग शुरू किया।
यह बिल्कुल चौंकाने वाला है कि आप एक युवा वयस्क के दिमाग को वश में करके
उसे दूसरे लोगों की उल्टी में पहाड़ी से लुढ़कने को कहते हैं
और इसे एक आध्यात्मिक गतिविधि मानते है।
यह मेरे यकीन से परे है।
आय हेव रोल्ड द हिल नामक एक फ़ेसबुक ग्रुप में ईसोल के
एक धार्मिक संस्कार की चर्चा हो रही है,
उल्टी आने तक पहाड़ी से लुढ़कना।
माइंड ओवर मेनिया 2010
जो माँ-बाप अपने बच्चों को भेज रहे हैं,
उन्हें अंदाज़ा तक नहीं कि उन जंगलों में असल में क्या हो रहा है।
यह देखकर बहुत अच्छा लगा कि कोई और लोग थे
जो यह चेतावनी देने की कोशिश कर रहे थे कि इस समूह में कुछ अजीब चल रहा है।
गहराई से जाँच करने पर टीन मेनिया ने ईसोल प्रोग्राम बंद कर दिया।
और फिर प्रेस की आलोचना के विरोध में टीन मेनिया पूरी तरह बचाव पर उतर गई।
सिंडी मैलेट पूर्व संपर्क निदेशक - टीन मेनिया
ठीक हो रहे पूर्व-सदस्य जो कर रहे थे
वे उसका सही से सामना नहीं कर पा रहे थे।
तो उससे सीधी टक्कर लेने के लिए मुझे लाया गया।
सच्ची कहानियाँ… 85 और जारी हैं
गवर्नर रिक पैरी
मेरी कंसर्वेटिव राजनीति की पृष्ठभूमि थी
और मैं अमेरिकंस फ़ॉर प्रॉस्पेरिटी में रही थी,
जिनका मकसद सर्वोच्च पदों पर कंसर्वेटिव प्रभाव को
बढ़ाने का संघर्ष करना था।
चाहे मैं किसी अभियान के लिए काम कर रही थी, मेरा काम यीशु की नुमाइंदगी करना था,
और आख़िरकार यीशु के लिए खुलकर बोलना और खुलकर जीना था।
टीन मेनिया के कैंपस में पहली बार जाने पर
मैं बेहद प्रभावित हो गई।
ईश्वर के लिए युवाओं की सेना तैयार करने की सोच
मेरी आस्था का अटूट हिस्सा था।
मैंने तुरंत ठीक होते पूर्व-सदस्य वेबसाइट देखनी शुरू की।
उनकी कहानी इतनी चरम और अजीब लगती थी,
मैंने सोचा, "यह सच्ची हो ही नहीं सकती।"
मैंने सोचा, "यह एक ईसाई संगठन का ठेठ वामपंथी चरम-चित्रण है।"
मैं आकर शैतान के इस हमले को असफल बनाने
और कई दशकों से हज़ारों किशोरों की ज़िंदगियों में
मदद करने में बेहद प्रभावी सेवा संघ की मदद करने को तैयार थी।
मैंने कहा, "आप जिस उत्पीड़न का सामना कर रहे हैं, मैं प्रभावी ढंग से
इससे लड़ने में मदद कर सकती हूँ।"
गूगल माइका रिंगो
मैंने शुरुआत में ही माइका के बारे में जान लिया।
हम छलावरण पोंचो पहने, बारिश में टेक्सस में
सलीब उठाए सड़क के किनारे पर हैं, ठीक है?
अगर यह पंथ जैसा नहीं लगता, तो पता नहीं क्या लगेगा।
माइका जनता की सबसे बड़ी दुश्मन थी।
संकट संपर्क योजना अप्रैल 2012
मैंने एक संकट संपर्क योजना बनाई।
मेरी रणनीति यह थी कि टीन मेनिया के बारे में
सकारात्मक संदेशों की भरमार करके ठीक होते पूर्व-सदस्यों को हराया जाए।
तो ईसाइयत का जुनून होना…
टीन मेनिया प्रोमो 2011
…थोड़ा सा असामान्य हो सकता है,
यह सबसे ज़्यादा लोकप्रिय नहीं है,
और हम जानते है कि उस वजह से,
यह थोड़ा सा असामान्य है, जिसे गलत भी समझा जा सकता है।
ईसोल बहुत ही सकारात्मक और…
बहुत लंबे प्रभाव वाला… अनुभव था।
वहाँ चिकित्सक, ईएमटी होते थे,
स्टाफ़ लगातार आपसे पूछता रहता था, "आप ठीक हैं?"
ऑनर अकादमी में संरक्षित, सुरक्षित माहौल को बढ़ावा दिया जाता है।
पूर्व इंटर्न, सेवा संघ से जुड़े रसूखदार लोग।
हमने उन सबको साथ लिया जिन्हें टीन मेनिया में सकारात्मक अनुभव हुआ था।
जब कोई मुझसे पूछता है,
"कौन सा संगठन अमरीका में छात्रों पर सबसे ज़्यादा प्रभाव डाल रहा है?"
पादरी, ग्रीन एकड़ बैप्टिस्ट चर्च
मेरा जवाब होता है, "रॉन लूस के नेतृत्व वाला टीन मेनिया।"
किशोरों में 25 सालों से प्रकाश और जीवन फैलाने वाले…
अमरीकी सांसद
आप अमरीका में युवाओं पर ऐसा…
निदेशक, इंटरनेशनल हाउस ऑफ़ प्रेयर
…प्रभाव डाल रहे हैं, जिसे मापा नहीं जा सकता।
रसूखदार बड़े पादरी या ईसाई लेखक।
ईश्वर आपका भला करे।
वह इन सभी लोगों की सिफ़ारिश पाने की कोशिश कर रहा था
और वे इसमें उसकी मदद कर रहे थे।
हमने इस मंशा से पूरा ध्यान इंटरनेट पर लगा दिया कि ठीक होते पूर्व-सदस्य
गूगल के पहले पन्ने पर नज़र न आए।
मैंने अमेज़न पर रॉन की सभी किताबों की…
येल्प पर लोगों से समीक्षाएँ भी लिखवाईं।
आप जितनी चाहें प्रेस विज्ञप्तियाँ लिख सकते हैं,
लेकिन अगर 50 या 100 बच्चे अपना दिल खोलकर आपके सामने रख रहे हैं
और कह रहे हैं, "मैं गया और ईश्वर से प्रेम किया।
मेरा इस तरह शोषण किया गया। मुझे हर रात डरावने सपने आते हैं।"
आप कितनी कहानियाँ पढ़ पाएँगे कि कह उठें,
"कुछ तो गलत ज़रूर है"?
मेरे ब्लॉग को पढ़ने के बाद, माँ-बाप ने अपने बच्चों को भेजना बंद कर दिया।
मैं अगले साल अपनी बेटी को नहीं जाने दूँगी!
बात फैलने लगी थी और उन्होंने यह देख लिया।
हम ऑनर अकादमी में लोगों की
कम होती संख्या को रोकने के लिए कुछ भी करने को तैयार थे।
मैं आपसे एक बात पूछता हूँ, आप में से कितनों के पास आवाज़ है?
आपको अपनी आवाज़ इस्तेमाल करनी होगी!
हज़ारों लोग इस प्रोग्राम में शामिल हो चुके थे,
और बहुत से लोग टीन मेनिया के वफ़ादार बने रहे।
वे सभी युद्ध के लिए प्रशिक्षित हैं, और वे मुझे दुश्मन मानते हैं।
लोग उसे तंग करते थे, उसके कुत्तों को तंग करते थे।
उसे मारने की धमकियाँ दी गईं।
उसे सबसे ज़्यादा नफ़रत का सामना करना पड़ा।
पता है उस पर इसका बहुत असर पड़ा।
उसने हमारे लिए बहुत कुछ किया।
टीन मेनिया
सन् 2012 तक, अगर आप टीन मेनिया सर्च करते तो मेरा ब्लॉग गूगल के
सबसे पहले पेज पर पाते।
और मेरी वजह से उनकी संख्या बहुत कम हो रही थी।
और अगर उन्हें नए इंटर्न नहीं मिलेंगे, तो नए मज़दूर नहीं मिलेंगे।
अगर नए मज़दूर नहीं मिलेंगे, तो वे इतने सारे आयोजन नहीं कर पाएँगे।
और टीन मेनिया के लिए वे पैसे का ज़रिया थे।
सुनिए, टीन सेवा संघ के इतिहास में अभी यह आपातस्थिति है।
हमें एक नाम बताएँ और एक युवा से संपर्क करने में हमारी मदद करें।
उनसे मिलाने के लिए आपको एक सर्टिफिकेट देंगे।
मैंने कुछ अफ़वाहें सुनी हैं, "क्या टीन मेनिया दिवालिया हो गया है?"
नहीं। अगर हम दिवालिया हो गए होते, तो हम कुछ अलग ही बात कर रहे होते।
आप शायद पहले दे चुके हैं, इसलिए बहुत-बहुत शुक्रिया।
लेकिन अगर आप कुछ कर सकते हैं, एक छोटा सा तोहफ़ा, बड़ा तोहफ़ा,
हम साथ मिलकर कुछ कमाल कर दिखाएँगे।
और फिर रॉन ने बहुत उत्साहित होकर ऐलान किया,
"ख़ुशख़बरी है, हम कैंपस वापस बैंक को सौंप देंगे।
लेकिन यह एक अच्छी बात है क्योंकि हम डैलस चले जाएँगे।"
और ज़ाहिर तौर पर, लोग आर्थिक स्थिति के बारे में पूछ रहे थे,
"क्या इसकी वजह पैसे हैं?" और उसने कहा,
"नहीं, यह अच्छी व्यवस्था के लिए है, ताकि डीएफ़डब्ल्यू एयरपोर्ट के पास रहें,
और हमने प्रेस विज्ञप्ति जारी की, जो इस बारे में जानकारी देने के लिए थी।"
कुछ रोमांचक ख़बर है।
हम अपना मुख्यालय गार्डन वैली, टेक्सस से डैलस, टेक्सस जैसे
एक विश्व-स्तरीय शहर के बीच में ले जा रहे हैं।
डैलस जैसी बड़ी जनसंख्या वाली जगह
जाने की एक बड़ी अच्छी बात यह है कि वहाँ दुखी लोगों की भरमार है।
उन तक पहुँचने में हम बहुत कुछ सीखेंगे।
हम यीशु के बहुत ज़्यादा शुक्रगुज़ार हैं।
मैंने बैंक स्टेटमेंट देखी और उसमें कुर्की लिखा था…
कुर्की का नोटिस
…पैसा न चुका पाने के कारण।
रॉन एक डूबते जहाज़ को बचाना चाहता था।
वह प्रेस विज्ञप्ति मुझे जारी करनी थी।
उस प्रेस विज्ञप्ति में झूठ लिखा था।
रॉन ने कुर्की होने से इंकार कर दिया,
कहा कि वे संपत्ति को बैंक को
लौटा रहे हैं, यह नहीं कहा, "हम दिवालिया हो गए हैं।"
दस आदेशों में लिखा है, "झूठ मत बोलो।"
ईश्वर चाहता है आप सच बोलें।
मैंने रॉन से सच बताने की विनती की।
"मुझे टीन मेनिया में यकीन है। आप में यकीन है। प्लीज़ सच कह दीजिए।"
वह नहीं माना।
और फिर मैंने ठीक होते पूर्व-सदस्य पर चर्चा के लिए बैठक की।
एक नई पोस्ट आई थी जिसमें प्रेत-मुक्त किए गए किसी इंसान का ज़िक्र था।
"यीशु के नाम पर मैं तुम्हें इस आदमी के शरीर से निकालता हूँ।"
बेहोश होना = प्रेत का कब्ज़ा और थकान नहीं?
और मैंने इस बैठक में कहा, "यह बेहद बेतुकी बात है।
ज़ाहिर है, यह नहीं हुआ होगा।"
उन्होंने मेरी तरफ़ देखा, पर कुछ कहा नहीं।
और मैंने कहा, "यह नहीं हुआ होगा, है न?"
और उन्होंने कुछ कहने के बजाय विषय बदल दिया।
मैंने सोचा, "हे भगवान, यह सच है।"
मेरे लिए वह साफ़ संकेत था कि वैसा हुआ ही होगा,
और शायद ठीक होते पूर्व-सदस्य की वेबसाइट पर बहुत सी और बातें भी हुई होंगी।
मैं भौचक्की रह गई थी।
मुझे लगा जैसे मेरे पूरे शरीर में सिहरन सी दौड़ गई है।
सच जानने के बाद आप वापस नहीं लौट पाते हैं।
उसी समय, एक्वायर द फ़ायर के आयोजन रद्द हो रहे थे।
युवाओं को अपने पैसे वापस नहीं मिले।
जब वैश्विक यात्रा दौरे रद्द हुए,
तो इन टीन सेवा संघों को अपने पैसे वापस नहीं मिले।
वे अमीर बच्चे नहीं थे।
ये कार धोकर, घर का खाना बनाकर बेचकर,
मेहनत करके पैसे जुटाने वाले बच्चे थे।
और रॉन ने उनके पैसे गबन कर लिए।
उस समय सच को सामने लाना मेरा मिशन बन गया।
मैंने टीन मेनिया के दूसरे अंदरूनी और बाहरी लोगों और पूर्व-सदस्यों के साथ
मिलकर काम किया।
मेरा एक दोस्त "वर्ल्ड" मैगज़ीन में काम करता था…
हम कड़वा सच कहते हैं, मीठा झूठ नहीं।
…और मैंने उसे फ़ोन करके कहा, "तुम्हारे लिए एक कहानी है।"
और वह बोला, "ठीक है। पक्का तुम यह करना चाहती हो?"
मैंने कहा, "इसे सामने आना होगा। रॉन बच्चों का पैसा गबन कर रहा है।"
ईसाई युवा संगठन का आर्थिक उथल-पुथल से बचने का संघर्ष
…उनकी कुल निवल संपत्ति 4.1 मिलियन डॉलर के घाटे में थी
आर्थिक वर्ष 2011 के अंत पर,
2009 से पूर्व टीन मेनिया प्रतिभागियों ने रीकवरिंगएलुमनाई डॉट कॉम ब्लॉग पर
सेवा संघ की आलोचनाएँ पोस्ट की हैं
देश में छठी सबसे दिवालिया दान संस्था
आगे की ख़बर: उथल-पुथल जारी है
और फिर बंद होने का ऐलान किया गया।
टीन मेनिया: हम क्यों बंद हो रहे हैं एक्वायर द फ़ायर के 30 साल बाद
टीन मेनिया आधिकारिक तौर पर ख़त्म हुआ
उन्होंने फिर कभी इंटर्नशिप दोबारा शुरू नहीं की।
वह ख़त्म हो गई थी।
टीन मेनिया आधिकारिक तौर पर ख़त्म हुआ
मुझे याद है मुझे वह कमाल का लगा।
मैंने असल में नहीं सोचा था कि वैसा होगा। मुझे लगा, "वह तो अजीब होगा।"
जब हमने ब्लॉग शुरू किया था,
टीन मेनिया अमरीका का सबसे बड़ा ईसाई युवा संगठन था।
और यह सोचना कि वह काम करना बंद कर देगा,
मेरे दिमाग में कभी ऐसी संभावना भी नहीं आई थी।
वह मकसद कभी नहीं था।
मकसद उन लोगों की मदद करना था जो इस प्रोग्राम से गुज़रे से थे।
बचने वालों के एक बहादुर समूह की वजह से ही
आख़िरकार टीन मेनिया का अंत हुआ था।
मैं बहुत ख़ुश था।
उन्होंने बहुत से निष्कपट बच्चों का फ़ायदा उठाया।
और अब उस बात से मुझे सच में ज़्यादा गुस्सा आता है।
अब मुझे बहुत ज़्यादा गुस्सा आता है, जितना युवा होते हुए कभी नहीं आया।
जब आप ख़ुद को मिटा डालते हैं,
ईश्वर तभी तुम में असली जीवन फूँकते हैं।
हमने बताया था कि आपकी पीढ़ी के लिए एक जंग छिड़ी हुई है
और आज सुबह हम आपके दिमाग के लिए छिड़ी जंग की बात कर रहे थे,
और आपके पैसों के लिए, आपकी पहचान के लिए जंग।
पर ईश्वर आपको ऐसा योद्धा बनाना चाहते हैं जो सिर्फ़ यीशु के अनुयायी के नाते जाना जाए।
अपने दिमाग से वह आवाज़ निकालने में मुझे कई साल लगे।
टीन मेनिया से जुड़ी बहुत सी बातें हैं
जो आज भी सदमा देती हैं, और वे मेरे अंदर मौजूद हैं।
यह सोचना कि अगर मैंने कोई गलती की तो मैं सबको खो बैठूँगी।
मैं शुक्रगुज़ार हूँ कि अब टीन मेनिया मौजूद नहीं है।
पुकार के प्रति समर्पित टीन मेनिया सेवा संघ
हालाँकि रॉन कहीं पर कोई नई चीज़ शुरू करने की कोशिश कर रहा है।
टीन मेनिया के 2015 में दिवालिया होने के बाद,
रॉन दूसरे सेवा संघ चलाने की कोशिश करता आया है।
और इसलिए वह विदेश चला गया।
रॉन वही सब दोहराने की कोशिश कर रहा है जो उसने टीन मेनिया के साथ किया।
इस हफ़्ते हमारी प्रार्थना है कि ईश्वर बर्मा के हज़ारों बौद्ध लोगों के
दिलों में बसकर उन्हें जीत लें।
उसने पादरियों को मदद और प्रशिक्षण देने के लिए अफ़्रीका का दौरा किया है।
टीन मेनिया इंटरनेशनल प्रोमो
वह उसे टीन मेनिया नहीं कहता, लेकिन वह उन्हीं सब मुद्दों पर बात करता है।
और अब तक जो मैंने देखा है, उसके तरीके भी वही हैं।
क्यों न हम ज़ोरदार तालियाँ बजाकर
हमारे प्यारे भाई, पादरी रॉन लूस का स्वागत करें!
मेरे ख़याल से रॉन को वाकई यकीन था कि ईश्वर ने उसे
युवाओं को सुसमाचार सुनाने के लिए चुना था।
शायद उसके पीछे 'मकसद अच्छा हो, तो सब जायज़ है' की भावना है।
मेरे ख़याल से उसे सच में काम करने का कोई और तरीका नहीं मालूम।
मुझे लगता है कि रॉन और डेव जितने अपराधी हैं,
उतने ही पीड़ित भी हैं।
उन्हें भी इस संकीर्ण, बंधन से भरी, निर्धारित ज़िंदगी जीनी पड़ रही है।
अगर आप दूसरों से कहते हैं कि आप बुरे, शैतान और शर्मनाक हैं
तो आप ख़ुद को भी वही मानते हैं।
रॉन लूस का मनोविश्लेषण न करना बहुत मुश्किल है,
यह आदमी जिसे अपने पिता की तलाश रही…
ज़िंदगी भर।
अगर उसने स्वीकार कर लिया होता
कि उसकी युवावस्था के घाव उसमें मौजूद रहेंगे।
उसके बजाय, उसने एक पूरी राजनैतिक व्यवस्था खोजी
और फिर उसने दूसरे युवाओं को उसमें धकेल दिया।
उसका सामना करने के बजाय, उसने उसे दूसरे युवाओं तक फैलाया
जो सिर्फ़ बड़ा होने की कोशिश कर रहे थे।
लगता है जैसे वह उन्हें उसी गुस्से वाले माहौल में कैद करना चाहता था
जिससे वह आज़ाद न हो पाया था।
मेरे ख़याल से रॉन लूस ने उन्हें सिखाया कि ईसाई होने का मतलब गुस्से से भरा होना है।
वह बेहद चरम भावनाओं वाले बहुत से युवाओं को साथ लाया,
और उनसे कहा, "तुम्हारा गुस्सा, तुम्हारा क्रोध, जिससे नफ़रत उपज सकती है,
वही सबसे अहम है।"
कुछ लोग टीन मेनिया से निकल आए, लेकिन ज़्यादातर नहीं निकल पाए।
रॉन की प्रशिक्षित सेना अब भी मौजूद है।
टीन मेनिया मौजूदा व्यवस्था को ध्वस्त करने और एक नया साम्राज्य स्थापित करने के
आंदोलन का एक हिस्सा था।
वह अभी ख़त्म नहीं हुआ है।
प्रजातंत्र के अंत में स्वागत है।
हम तख्ता पलट करने के लिए मौजूद हैं। हम छह जनवरी को काम पूरा नहीं कर पाए,
लेकिन इसे ख़त्म करने और इसकी जगह लेने की हमारी कोशिश बनी रहेगी।
आमीन।
सही कहा, क्योंकि सभी महिमा सरकार की नहीं है,
सभी महिमा ईश्वर की है।
यह सब प्रजातंत्र की बात, यह कितनी अहम है?
"चलो बस संविधान को बदल डालते हैं।"
तो अब संविधान में संशोधन के लिए सम्मेलन की सोच पैदा हुई।
हमारे संविधान के अनुच्छेद पाँच में,
संविधान में संशोधन के लिए सम्मेलन लोकप्रिय होता जा रहा है।
संविधान में संशोधन के लिए सम्मेलन की सोच को लेकर एक जोश है
-जो साफ नज़र आने लगा है। -हाँ।
इसकी एक वजह है।
संविधान में संशोधन की कोशिश,
मूल रूप से संविधान बदलने का ज़रिया है।
अधिकारों का कानून, पहला संशोधन खत्म करके
चर्च और सरकार को अलग कर दो।
संविधान में संशोधन के लिए सम्मेलन को जेम्स डॉब्सन सहित
कई रसूखदार ईसाई धर्म प्रचारक नेताओं का समर्थन हासिल है।
ये शब्द याद रखिए, "संविधान में संशोधन के लिए सम्मेलन।"
और संसद के स्पीकर माइक जॉनसन का भी।
एक सम्मेलन में दो तिहाई राज्यों द्वारा संशोधन पेश किया जा सकता है।
और बहुत से दूसरे लोग हैं जिन्होंने कई सालों से
धार्मिक दक्षिणपंथ में अहम भूमिका निभाई है।
वे कहते हैं, "यह राज्य के अधिकारों को लेकर है।"
राज्य के अधिकार, पृथकवाद का युद्धनाद,
राज्यसंघ का युद्धनाद…
यह सत्ता के विकेंद्रीकरण की बात है
और कैलिफोर्निया को कैलिफोर्निया और आयडहो को आयडहो रहने देने की बात है।
"एलाबैमा को एलाबैमा रहने दो,"
और यह किसी भी तरह की कल्पना में यूनाइटेड स्टेट्स नहीं हुआ।
लेखक, सामुदायिक संगठनकर्ता
मैंने टी पार्टी आंदोलन की नींव तैयार करने के अभियान में
अपनी किशोरावस्था के कई साल बिताए।
मैं एक सच्चा विश्वासी था।
मैं इस आंदोलन में जी-जान से लगा था।
यह प्रजातंत्र के अस्तित्व के लिए एक ख़तरा है।
राज्यों का सम्मेलन सामान्य संघीय संसद को लाए बिना
संविधान बदलने का एक तरीका है।
वे इसे अलग तरीके से करना चाहते हैं, जैसा करने की उन्हें कानूनी इजाज़त है,
और संविधान में संशोधन लाने की बैठक बुलाने के लिए
उन्हें सिर्फ़ 34 राज्य चाहिए।
एक बार उन्होंने वह मंज़िल पा ली और संविधान बदला
तो वे असल में जो जी चाहे, कर सकते हैं।
उन्हें सफल बनाने के लिए उनकी सेना को बस उनके राज्यों के राजनेताओं को
वोट देने की ज़रूरत है।
टीन मेनिया सेवा संघ ऑनर अकादमी से स्नातक
इस पर लोगों द्वारा मतदान नहीं किया जाएगा
इस तथ्य को छोड़कर कि लोग विधायकों को चुनते हैं।
फ़ैमिली टॉक विद डॉ. जेम्स डॉब्ससन रेडियो प्रोग्राम
आपको कम जानकारी वाले वोटरों से बात नहीं करनी।
यह आपकी उम्मीद से बहुत आगे चला गया।
हमारी 19 राज्यों में सत्ता है, तो आधी मंज़िल पा ली, 15 राज्य बचे हैं।
आपको बता रहा हूँ, इसकी क़ानून बनने की संभावना है।
इस समय वे असल में सम्मेलन का प्रतिरूप कर रहे हैं।
इस पर काम कर रहे हैं।
लगता है उन्हें हमारी अमरीकी आज़ादी की
पूरी तबाही से कम में संतोष नहीं होगा।
तो क्या हमें उस आज़ादी को सुरक्षित करने के लिए कोई कदम नहीं उठाना चाहिए?
राज्यों के सम्मेलन का प्रतिरूपण
वे राज्यों के सम्मेलन का प्रतिरूपण करते हैं, ताकि वे तैयार रह सकें।
एलाबैमा ने "हाँ" का वोट दिया।
"ईश्वर ने तुम्हें साम्राज्य पर कब्ज़ा करने का आदेश दिया है।"
टीन मेनिया प्रोमो
"तुम बल से उस पर कब्ज़ा करो।" और अब…
फ्लोरिडा के पब्लिक स्कूलों में ईश्वर का धर्मग्रंथ डालने की कोशिश…
…राज्य ने आज नए दिशानिर्देश जारी किए जिसके तहत बाइबिल की शिक्षा देनी होगी।
मेरे ख़याल से तलाक पर कानूनी प्रतिबंध होना चाहिए।
अपनी ईसाई राष्ट्रवादी छड़ी घुमाओ। क्या कल महिलाओं को
-वोट देने का अधिकार होगा? -नहीं।
देश के मालिक हम हैं, वे नहीं।
संस्थापक और सीईओ, टर्निंग पॉइंट एक्शन
उनका मकसद पूर्ण ढाँचागत बदलाव है।
यह अमरीका की नई शुरुआत का प्रोजेक्ट है।
सब ठीक है। मैं सुरक्षित हूँ।
तनाव चक्र को पूरा करो।
ईसाइयत की संस्कृति बहुत हद तक दो आधार वाली है।
इसमें कोई बारीकी नहीं है।
आपको दो में से एक पक्ष चुनना होता है।
यह सही और गलत वाली सोच है।
लेखक/ईसाइयत विशेषज्ञ
मेरी किताबें लोगों पर वे भारी बोझ और नियम लादने में शामिल रही हैं
जो बाइबिल में थे ही नहीं, और उसके लिए मुझे बहुत खेद है।
और मेरे ख़याल से इस आंदोलन में बड़े हुए
बहुत से लोगों को, जो अब वयस्क हो गए हैं,
किसी हद तक यह सोचना होगा, "मैं किस चीज़ में शामिल हुआ था?"
"मैंने क्या किया था?"
और "मैंने किसे चोट पहुँचाई थी?"
मेरे अपने… अज्ञानता भरी
और छोटी सोच वाली मान्यताओं के चलते मैंने इन बच्चों को पहुँचे
नुकसान को नकार दिया और मुझसे गलती हुई।
यह सब गलत हुआ था।
और मैं जानती हूँ कि आध्यात्मिक, शारीरिक
और यौन उत्पीड़न के शिकार हुए कितने लोगों की बात मानी नहीं जाती
और किस तरह हमारी मौजूदा व्यवस्था
बड़े पैमाने पर… नुकसान पहुँचाती है।
मुझे खेद है मैंने वह नुकसान पहुँचाया और ऐसी व्यवस्था में शामिल थी
जो उत्पीड़ित लोगों को लगातार नुकसान पहुँचाती जा रही थी।
इस तरह के अनुभव से
मेरे अंदर बहुत कुछ पैठ बना गया था जिसे मुझे बाहर निकालना पड़ा।
मुझे नहीं पता था कि मेरे अंदर अपनी ज़िंदगी जी रहे लोगों के ख़िलाफ़…
बहुत सारा भेदभाव था।
क्योंकि भले ही आप कहें कि आप सबको बराबर प्यार करते हैं,
अगर वे आपकी आस्था से या आपके कहे सच से सहमति नहीं रखते,
उनमें हमेशा कुछ बुराई नज़र आएगी।
आपके दिमाग के किसी कोने में, शायद आपको इसका आभास भी न हो,
लेकिन आप उनके लिए गलत राय रखेंगे
और आप उन्हें अनकहे शब्दों में लाखों बार बताएँगे,
"तुम गलत कर रहे हो और तुम किसी लायक नहीं हो।"
हम इस अपराध में शामिल थे और हम पीड़ित भी थे।
लेकिन जिस किसी ने भी यह सहा है
उसके लिए बहुत ही आदर है।
जिस किसी को भी अच्छा अनुभव हुआ,
और कुछ लोगों को वाकई अच्छा अनुभव हुआ,
सच में सकारात्मक अनुभव हुआ।
लेकिन यह उनके लिए नहीं है।
यह अँगूठी… मुश्किल चीज़ों का प्रतीक है,
चीज़ें जो मैंने सहीं और चीज़ें जो मैंने हासिल कीं।
सदमा, क्षति, दुख और पीड़ा।
मैं अब उस ज़िंदगी से बाहर आ चुकी हूँ।
मुझमें वह अनुभव याद रखने के लिए कुछ नहीं बचा।
मैंने वह सब भुला दिया और मुझे उसके ख़त्म होने की ख़ुशी है।
तो लगभग ढाई दशकों तक,
मैं अपने वजूद की सच्चाई अपनाने से हिचकिचाता आया हूँ,
कि मैं असल में क्या चाहता था।
मैं वह इंसान बनना चाहता हूँ जिस पर वह 18 वर्षीय गर्व करे
और मुझे देखकर कहे, "मेरे घाव भरने के लिए शुक्रिया।"
वह काम करने के लिए शुक्रिया।
हम सब अक्सर मिलते रहते हैं।
हमारी माँ और पापा, हमारे पापा के पति।
-हम साथ में छुट्टियों पर जाते हैं। -हाँ, बढ़िया होता है।
और इसलिए उनकी यह सोच, "मैं अपने परिवार को खो दूँगा…"
-हाँ। -अब हमारा बहुत बड़ा परिवार है,
और इतने बच्चे और पोते-पोती, नाती-नातिन हैं,
और हम सबने वह सोच नकार दी कि, "परिवार ऐसा दिखना चाहिए।"
इस सच को स्वीकार करना कि जो यीशु मुझ पर इतने लंबे समय तक थोपा गया,
वह मेरा यीशु नहीं था।
यह यकीनन लंबा सफ़र रहा है।
मेरी पहचान अब भी एक ईसाई की है, यीशु वाली।
मेरे ख़याल से आपके दिमाग के दबे हिस्से से आने वाली वह धीमी सी आवाज़
कभी-कभी कहती है, "ज़रा रुको,"
और आपको लगता है, "यह मैं हूँ। यह मेरी चेतना है,"
और इस आवाज़ को सुनने में कोई बुराई नहीं।
वह बुराई की आवाज़ नहीं है, वह आपको गलत रास्ते पर नहीं ले जाएगी।
आपको क्या उम्मीद है, आपकी कहानी सुनने के बाद लोग इससे क्या सबक लेंगे?
आपको सच्चाई के लिए लड़ना होगा, और आपको सही बात के लिए लड़ना होगा,
वरना हम सब कुछ खो देंगे।
पर आख़िर में, हम इन लोगों को हमारी आवाज़ दबाने नहीं दे सकते।
वे साज़िश रच रहे हैं।
जबकि बाकी सब दूसरों को अपने वश में करने की
कोशिश किए बिना अपनी ज़िंदगी जी रहे हैं, वे रणनीति बना रहे हैं।
पता है क्या? सभी सत्तावादी लोग एकजुट हो गए हैं
और वे सभी आपके पीछे पड़े हुए हैं।
संवाद अनुवादक संजय मल्होत्रा
रचनात्मक पर्यवेक्षक जनक कविरत्न